Kvindernes mesterskab blev vundet af [[Tyskland]]s hold med [[Andrea Schöpp]] som skipper, der i finalen slog [[Mirjam Ott]]s [[EM i curling 2008|forsvarende europamestre]] fra [[Schweiz]] med 7-5. Sejren var Tysklands 8. triumf ved EM for kvinder, og det var Andrea Schöpps 7. EM-titel gennem tiden (hun havde tidligere vundet i [[EM i curling 1986|1986]], [[EM i curling 1987|1987]], [[EM i curling 1989|1989]], [[EM i curling 1991|1991]], [[EM i curling 1995|1995]] og [[EM i curling 1998|1998]]). [[Danmark]] blev repræsenteret af [[Angelina Jensen]]s hold, Team TCC, som endte på tredjepladsen efter at have tabt til netop Tyskland i semifinalen, og Danmark vandt dermed bronzemedaljer for tredje EM i træk.
Sport Kultur